CELEX: 52016PC0351
Language: lv
Date: 2016-05-31
Title: Priekšlikums PADOMES LĒMUMS, ar ko nosaka nostāju, kas Eiropas Savienības vārdā jāapstiprina attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 un 134, ANO Vispārējo tehnisko noteikumu Nr. 15 un 16 grozījumu priekšlikumiem, četriem priekšlikumiem par jauniem ANO noteikumiem par bremžu palīgsistēmām (BAS), elektronisko stabilitātes kontroli (ESC), riepu spiediena kontroles sistēmām (TPMS) un riepu uzstādīšanu, priekšlikumu par jauniem ANO Vispārējiem tehniskiem noteikumiem par mērījumu procedūru divriteņu vai trīsriteņu mehānisko transportlīdzekļu emisijām un priekšlikumu par jaunu Īpašo rezolūciju Nr. 2 (S.R.2) par uzlabojumiem 1998. gada pasaules mēroga nolīguma īstenošanā

EIROPAS KOMISIJA
            Briselē, 31.5.2016
            COM(2016) 351 final
            2016/0162(NLE)
            Priekšlikums
            PADOMES LĒMUMS,
            ar ko nosaka nostāju, kas Eiropas Savienības vārdā jāapstiprina attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 un 134, ANO Vispārējo tehnisko noteikumu Nr. 15 un 16 grozījumu priekšlikumiem, četriem priekšlikumiem par jauniem ANO noteikumiem par bremžu palīgsistēmām (BAS), elektronisko stabilitātes kontroli (ESC), riepu spiediena kontroles sistēmām (TPMS) un riepu uzstādīšanu, priekšlikumu par jauniem ANO Vispārējiem tehniskiem noteikumiem par mērījumu procedūru divriteņu vai trīsriteņu mehānisko transportlīdzekļu emisijām un priekšlikumu par jaunu Īpašo rezolūciju Nr. 2 (S.R.2) par uzlabojumiem 1998. gada pasaules mēroga nolīguma īstenošanā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Apvienoto Nāciju Organizācijas Eiropas Ekonomikas komisija (ANO/EEK) starptautiskā līmenī izstrādā saskaņotas prasības, kuru mērķis ir likvidēt tehniskos šķēršļus tirdzniecībā ar mehāniskajiem transportlīdzekļiem starp Pārskatītā 1958. gada nolīguma līgumslēdzējām pusēm un nodrošināt augstu šo transportlīdzekļu drošuma līmeni un vides aizsardzību.
            
            
               Ar Padomes 1997. gada 27. novembra Lēmumu 97/836/EK Savienība ir pievienojusies Apvienoto Nāciju Organizācijas Eiropas Ekonomikas komisijas (ANO/EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”), un ar Padomes 2000. gada 31. janvāra Lēmumu 2000/125/EK par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”), Savienība ir pievienojusies Paralēlajam nolīgumam.
            
            
               ANO/EEK Transportlīdzekļu noteikumu saskaņošanas pasaules foruma (WP.29) sanāksmes notiek trīs reizes katrā kalendārajā gadā: martā, jūnijā un novembrī. Lai ņemtu vērā tehnikas attīstību, katrā sanāksmes sesijā pieņem jaunus ANO noteikumus, grozījumus spēkā esošajiem ANO noteikumiem vai ANO vispārējos tehniskos noteikumus (VTN). Pirms katras WP.29 sanāksmes šos grozījumus jau iepriekš apstiprina kāda no sešām WP.29 darba grupām.
            
            
               Līdz ar to, ja ir sasniegts nepieciešamais kvorums un starp līgumslēdzējām pusēm ir kvalificēts balsu vairākums, WP.29 sanāksmē notiek galīgais balsojums par grozījumu, papildinājumu un labojumu pieņemšanu. ES ir līgumslēdzēja puse divos WP.29 nolīgumos (1958. gada un 1998. gada nolīgums). Katru reizi tiek sagatavots Padomes lēmums, t. s. “megalēmums”, kurā ietverts noteikumu, grozījumu, papildinājumu un labojumu saraksts un ar kuru Komisiju pilnvaro katrā WP.29 sanāksmē balsot Savienības vārdā.
            
            
               Ar šo Padomes lēmumu nosaka, kāda nostāja Savienībai jāieņem balsojumā par noteikumiem, grozījumiem, papildinājumiem un labojumiem, kas iesniegti balsošanai WP.29 2016. gada jūnija sanāksmē, kura notiks no 2016. gada 20. līdz 24. jūnijam.
            
            
               •Saskanība ar spēkā esošajiem noteikumiem konkrētajā politikas jomā
            
            
               Šis priekšlikums papildina un pilnībā saskan ar Savienības iekšējā tirgus politiku autobūves nozarē.
            
            
               WP.29 sistēma stiprina transportlīdzekļu standartu starptautisko saskaņošanu. Šā mērķa sasniegšanā būtiska nozīme ir 1958. gada nolīgumam, jo ES ražotāji var darboties atbilstoši vienotam tipa apstiprināšanas noteikumu kopumam, apzinoties, ka līgumslēdzējas puses atzīs ES ražotāju ražojumus, pamatojoties uz to, ka tie atbilst ražotāju valsts tiesību aktiem. Uz šīs shēmas pamata ar Regulu (EK) Nr. 661/2009 par mehānisko transportlīdzekļu vispārējo drošumu ir atceltas vairāk nekā 50 ES direktīvas, kas ir aizstātas ar attiecīgajiem noteikumiem, kuri pieņemti saskaņā ar 1958. gada nolīgumu.
            
            
               Līdzīga pieeja ir izmantota saistībā ar Direktīvu 2007/46/EK, ar kuru dalībvalstu apstiprināšanas sistēmas aizstāja ar Savienības apstiprināšanas procedūru un izveidoja saskaņotu sistēmu, kas ietver administratīvus noteikumus un vispārējas tehniskās prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO noteikumus iekļāva ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. Kopš ir pieņemta minētā direktīva, Savienības tiesību aktos ES tipa apstiprināšanas sistēmā aizvien biežāk iekļauj ANO noteikumus.
            
            
               •Saskanība ar citām ES politikas jomām
            
            
               WP.29 sistēma ir sasaistīta ar Savienības konkurētspējas politiku, un šai iniciatīvai ir pozitīva ietekme uz to. Šis priekšlikums saskan arī ar Savienības transporta un enerģētikas politiku, kuras tiek ņemtas vērā, kad tiek izstrādāti un pieņemti noteikumi, kuri ir 1958. gada nolīguma darbības jomā.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Šā priekšlikuma juridiskais pamats ir Līguma par Eiropas Savienības darbību 114. pants saistībā ar tā 218. panta 9. punktu.
            
            
               •Subsidiaritāte
            
            
               Tikai Savienība ir pilnvarota balsojumā atbalstīt starptautiskos instrumentus, piemēram, priekšlikumus par ANO noteikumiem, ANO noteikumu grozījumus un Vispārējo tehnisko noteikumu projektus, un to iekļaušanu Savienības mehānisko transportlīdzekļu tipa apstiprināšanas sistēmā. Tas ne tikai nepieļauj iekšējā tirgus sadrumstalotību, bet arī nodrošina vienādus veselības un drošuma standartus visā Savienībā. Turklāt tas sniedz apjomradītus ietaupījumus, proti, ražojumus var izgatavot visam Savienības tirgum un pat starptautiskajam tirgum, nepielāgojot tos valsts tipa apstiprināšanas prasībām katrā atsevišķā dalībvalstī.
            
         
         
            
               Tāpēc šis priekšlikums atbilst subsidiaritātes principam.
            
            
               •Proporcionalitāte
            
            
               
                  Šis Padomes lēmums pilnvaro Komisiju balsot Savienības vārdā un ir samērīgs instruments saskaņā ar Padomes Lēmuma 97/836/EK 5. panta 1. punktu nolūkā definēt vienotu ES nostāju ANO/EEK attiecībā uz balsojumu par WP.29 sanāksmes darba kārtībā iekļautajiem darba dokumentiem. Tāpēc šis priekšlikums atbilst proporcionalitātes principam, jo tas paredz vienīgi tos pasākumus, kuri ir vajadzīgi, lai sasniegtu mērķus, kas saistīti ar iekšējā tirgus pareizas darbības nodrošināšanu, vienlaikus nodrošinot augstu sabiedrības drošības un aizsardzības līmeni.
               
            
            
               •Juridiskā instrumenta izvēle
            
            
               Saskaņā ar LESD 218. panta 9. punktu, nosakot nostāju, kas Savienības vārdā jāapstiprina kādā ar starptautisku nolīgumu izveidotā struktūrā, ir jāizmanto Padomes lēmums.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaude
            
            
               Neattiecas.
            
            
               •Apspriešanās ar ieinteresētajām personām
            
            
               Neattiecas.
            
            
               •Ekspertu atzinumu pieprasīšana un izmantošana
            
            
               Šim priekšlikumam ekspertu atzinums nav vajadzīgs. Tomēr šo priekšlikumu ir izskatījusi Mehānisko transportlīdzekļu tehniskā komiteja.
            
            
               •Ietekmes novērtējums
            
            
               Šim priekšlikumam nav jāveic ietekmes novērtējums, jo tas nav leģislatīvs dokuments un alternatīvi politikas risinājumi nav pieejami vai iespējami.
            
            
               •Normatīvā atbilstība un vienkāršošana
            
            
               Šī iniciatīva neietekmē administratīvo slogu, jo ar “megalēmumam” pievienotajām atsaucēm uz grozījumiem uzņēmumiem, tostarp MVU, netiks ieviesti jauni ziņošanas vai citi administratīvi pienākumi. Tieši otrādi –šīs iniciatīvas mērķis ir administratīvā sloga samazināšana, jo pasaules mērogā saskaņotu prasību piemērošana dod ražotājiem iespēju sistēmu un sastāvdaļu apstiprinājumu dokumentus izmantot ne tikai ES, bet arī eksporta tirgū, ko veido 1958. gada nolīguma līgumslēdzējas puses, kas nav ES dalībvalstis.
            
            
               Šim priekšlikumam ir ļoti pozitīva ietekme uz ES autobūves nozares konkurētspēju un starptautisko tirdzniecību. Ir atzīts, ka starptautiski saskaņotu transportlīdzekļu noteikumu pieņemšana, ko veic ES tirdzniecības partneri, ir vislabākais veids, kā novērst ar tarifiem nesaistītus tirdzniecības šķēršļus un atvērt ES autobūves nozares uzņēmumiem piekļuvi tirgum vai paplašināt to.
            
            
               •Pamattiesības
            
            
               Šim priekšlikumam nav ietekmes uz pamattiesību aizsardzību.
            
            
               4.IETEKME UZ BUDŽETU
            
         
         
            
               Šī iniciatīva neietekmē budžetu.
            
            
               5.CITI JAUTĀJUMI
            
            
               •Īstenošanas plāni un uzraudzības, novērtēšanas un ziņošanas kārtība
            
            
               Neattiecas.
            
            
               •Skaidrojošie dokumenti (direktīvām)
            
            
               Neattiecas.
            
            
               •Konkrētu priekšlikuma noteikumu sīks skaidrojums
            
            
               Ar priekšlikumu nosaka Savienības nostāju balsojumā par: 
            
            
               grozījumiem ANO Noteikumos Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 un 134; 
            
            
               ANO Vispārējo tehnisko noteikumu Nr. 15 un 16 grozījumu priekšlikumiem;
            
            
               četriem priekšlikumiem par jauniem ANO noteikumiem par bremžu palīgsistēmām (BAS), elektronisko stabilitātes kontroli (ESC), riepu spiediena kontroles sistēmām (TPMS) un riepu uzstādīšanu; 
            
            
               priekšlikumu par jauniem ANO Vispārējiem tehniskiem noteikumiem par mērījumu procedūru divriteņu vai trīsriteņu mehāniskajiem transportlīdzekļiem attiecībā uz kartergāzu un iztvaikošanas emisijām; 
            
            
               priekšlikumu par jaunu Īpašo rezolūciju Nr. 2 (S.R.2) par uzlabojumiem 1998. gada pasaules mēroga nolīguma īstenošanā.
            
            
               2016/0162 (NLE)
            
            
               Priekšlikums
            
            
               PADOMES LĒMUMS,
            
            
               ar ko nosaka nostāju, kas Eiropas Savienības vārdā jāapstiprina attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 un 134, ANO Vispārējo tehnisko noteikumu Nr. 15 un 16 grozījumu priekšlikumiem, četriem priekšlikumiem par jauniem ANO noteikumiem par bremžu palīgsistēmām (BAS), elektronisko stabilitātes kontroli (ESC), riepu spiediena kontroles sistēmām (TPMS) un riepu uzstādīšanu, priekšlikumu par jauniem ANO Vispārējiem tehniskiem noteikumiem par mērījumu procedūru divriteņu vai trīsriteņu mehānisko transportlīdzekļu emisijām un priekšlikumu par jaunu Īpašo rezolūciju Nr. 2 (S.R.2) par uzlabojumiem 1998. gada pasaules mēroga nolīguma īstenošanā
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
         
         
            
               tā kā:
            
            
               (1)Saskaņā ar Padomes Lēmumu 97/836/EK
                  1
                Savienība ir pievienojusies Apvienoto Nāciju Organizācijas Eiropas Ekonomikas komisijas (ANO/EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”).
            
            
               (2)Saskaņā ar Padomes Lēmumu 2000/125/EK
                  2
                Savienība ir pievienojusies Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”).
            
            
               (3)Ar Eiropas Parlamenta un Padomes Direktīvu 2007/46/EK
                  3
                dalībvalstu apstiprināšanas sistēmas aizstāja ar Savienības apstiprināšanas procedūru un izveidoja saskaņotu sistēmu, kas ietver administratīvus noteikumus un vispārējas tehniskās prasības visiem jaunajiem transportlīdzekļiem, sistēmām, sastāvdaļām un atsevišķām tehniskām vienībām. Ar minēto direktīvu ANO noteikumus iekļāva ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. Kopš ir pieņemta minētā direktīva, Savienības tiesību aktos ES tipa apstiprināšanas sistēmā aizvien biežāk iekļauj ANO noteikumus.
            
            
               (4)Ņemot vērā pieredzi un tehnikas sasniegumus, ir jāpielāgo tehnikas attīstībai prasības attiecībā uz dažiem elementiem vai rādītājiem, uz kuriem attiecas ANO Noteikumi Nr. 9, 11, 13, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 un 134, kā arī ANO Vispārējie tehniskie noteikumi (VTN) Nr. 15 un 16.
            
            
               (5)Lai paredzētu vienotus noteikumus par bremžu palīgsistēmu (BAS), elektronisko stabilitātes kontroles (ESC), riepu spiediena kontroles sistēmu (TPMS) un riepu uzstādīšanas apstiprināšanu, būtu jāpieņem četri jauni ANO noteikumi. 
            
            
               (6)Lai paredzētu vienotus tehniskos noteikumus par mērījumu procedūru divriteņu vai trīsriteņu mehānisko transportlīdzekļu dažu veidu emisijām, būtu jāpieņem jauni ANO Vispārējie tehniskie noteikumi (VTN).
            
            
               (7)Lai uzlabotu 1998. gada pasaules mēroga nolīguma īstenošanu, būtu jāpieņem jauna Īpašā rezolūcija Nr. 2 (S.R.2).
            
            
               (8)Tādēļ ir jānosaka nostāja, kas Savienības vārdā jāieņem Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā attiecībā uz minēto ANO aktu pieņemšanu,
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāja, kas Savienības vārdā jāapstiprina Pārskatītā 1958. gada nolīguma Administratīvajā komitejā un Paralēlā nolīguma Izpildu komitejā laikposmā no 2016. gada 20. līdz 24. jūnijam, ir atbalstīt priekšlikumus, kuri uzskaitīti šā lēmuma pielikumā.
            
            
               2. pants
            
            
               Šis lēmums stājas spēkā tā pieņemšanas dienā.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  Padomes 1997. gada 27. novembra Lēmums 97/836/EK par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) (OV L 346, 17.12.1997., 78. lpp.).
               
               
                  
                     (2)
                  Padomes 2000. gada 31. janvāra Lēmums 2000/125/EK par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) (OV L 35, 10.2.2000., 12. lpp.).
               
               
                  
                     (3)
                  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV L 263, 9.10.2007., 1. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 31.5.2016
            COM(2016) 351 final
            PIELIKUMS
            dokumentam
            Priekšlikums Padomes lēmumam,
            ar ko nosaka nostāju, kas Eiropas Savienības vārdā jāapstiprina attiecīgajās Apvienoto Nāciju Organizācijas Eiropas Ekonomikas komisijas komitejās attiecībā uz priekšlikumiem par grozījumiem ANO Noteikumos Nr. 9, 11, 13, 13-H, 14, 16, 30, 41, 44, 49, 54, 55, 60, 64, 75, 78, 79, 83, 90, 106, 113, 115, 117, 129 un 134, ANO Vispārējo tehnisko noteikumu Nr. 15 un 16 grozījumu priekšlikumiem, četriem priekšlikumiem par jauniem ANO noteikumiem par bremžu palīgsistēmām (BAS), elektronisko stabilitātes kontroli (ESC), riepu spiediena kontroles sistēmām (TPMS) un riepu uzstādīšanu, priekšlikumu par jauniem ANO Vispārējiem tehniskiem noteikumiem par mērījumu procedūru divriteņu vai trīsriteņu mehānisko transportlīdzekļu emisijām un priekšlikumu par jaunu Īpašo rezolūciju Nr. 2 (S.R.2) par uzlabojumiem 1998. gada pasaules mēroga nolīguma īstenošanā
            
               
         
         
            
               PIELIKUMS
            
            
                     
                        Nosaukums darba kārtībā
                     
                  
                  
                     
                        Atsauce
                     
                  
               
                     
                        Priekšlikums par ANO Noteikumu Nr. 9 (Trīsriteņu transportlīdzekļu troksnis) 07. grozījumu sērijas 2. papildinājumu
                     
                  
                  
                     
                        ECE/TRANS/WP.29/2016/45
                     
                  
               
                     
                        Priekšlikums par ANO Noteikumu Nr. 11 (Durvju slēgmehānismi un viras) 03. grozījumu sērijas 4. papildinājumu
                     
                  
                  
                     
                        ECE/TRANS/WP.29/2016/33
                     
                  
               
                     
                        Priekšlikums par ANO Noteikumu Nr. 11 (Durvju slēgmehānismi un viras) 04. grozījumu sērijas 1. papildinājumu
                     
                  
                  
                     
                        ECE/TRANS/WP.29/2016/34
                     
                  
               
                     
                        Priekšlikums par ANO Noteikumu Nr. 13 (Smago transportlīdzekļu bremžu sistēma) 11. grozījumu sērijas 14. papildinājumu
                     
                  
                  
                     
                        ECE/TRANS/WP.29/2016/49
                     
                  
               
                     
                        Priekšlikums par ANO Noteikumu Nr. 13-H (M1 un N1 kategorijas transportlīdzekļu bremžu sistēma) 01. grozījumu sēriju
                     
                  
                  
                     
                        ECE/TRANS/WP.29/2016/50
                     
                  
               
                     
                        Priekšlikums par ANO Noteikumu Nr. 14 (Drošības jostu, ISOFIX un i-Size stiprinājumi) 07. grozījumu sērijas 7. papildinājumu
                     
                  
                  
                     
                        ECE/TRANS/WP.29/2016/35
                     
                  
               
                     
                        Priekšlikums par ANO Noteikumu Nr. 16 (Drošības jostas, ISOFIX un i-Size) 06. grozījumu sērijas 7. papildinājumu
                     
                  
                  
                     
                        ECE/TRANS/WP.29/2016/36
                     
                  
               
                     
                        Priekšlikums par ANO Noteikumu Nr. 30 (Vieglo automobiļu un to piekabju riepas) 02. grozījumu sērijas 18. papildinājumu
                     
                  
                  
                     
                        ECE/TRANS/WP.29/2016/51
                     
                  
               
                     
                        Priekšlikums par ANO Noteikumu Nr. 41 (Motociklu trokšņa emisijas) 04. grozījumu sērijas 5. papildinājumu
                     
                  
                  
                     
                        ECE/TRANS/WP.29/2016/46
                     
                  
               
                     
                        Priekšlikums par ANO Noteikumu Nr. 44 (Bērnu ierobežotājsistēmas) 04. grozījumu sērijas 11. papildinājumu
                     
                  
                  
                     
                        ECE/TRANS/WP.29/2016/37
                     
                  
               
                     
                        Priekšlikums par ANO Noteikumu Nr. 49 (Kompresijaizdedzes un dzirksteļaizdedzes (LPG un CNG) dzinēju emisijas) 05. grozījumu sērijas 8. papildinājumu
                     
                  
                  
                     
                        ECE/TRANS/WP.29/2016/40
                     
                  
               
                     
                        Priekšlikums par ANO Noteikumu Nr. 49 (Kompresijaizdedzes un dzirksteļaizdedzes (LPG un CNG) dzinēju emisijas) 06. grozījumu sērijas 4. papildinājumu
                     
                  
                  
                     
                        ECE/TRANS/WP.29/2016/41
                     
                  
               
                     
                        Priekšlikums par ANO Noteikumu Nr. 54 (Komerciālo transportlīdzekļu un to piekabju riepas) 01. grozījumu sērijas 21. papildinājumu
                     
                  
                  
                     
                        ECE/TRANS/WP.29/2016/52
                     
                  
               
                     
                        Priekšlikums par ANO Noteikumu Nr. 55 (Mehāniskās sakabes) 01. grozījumu sērijas 6. papildinājumu
                     
                  
                  
                     
                        ECE/TRANS/WP.29/2016/53
                     
                  
               
                     
                        Priekšlikums par ANO Noteikumu Nr. 60 (Mopēdu un motociklu vadītāja darbinātas vadības ierīces) 5. papildinājumu
                     
                  
                  
                     
                        ECE/TRANS/WP.29/2016/27
                     
                  
               
                     
                        Priekšlikums par ANO Noteikumu Nr. 64 (Pagaidu lietošanas rezerves ritenis, nulles spiediena riepas, nulles spiediena sistēma un riepu spiediena kontroles sistēma) jaunu 03. grozījumu sēriju
                     
                  
                  
                     
                        ECE/TRANS/WP.29/2016/54
                     
                  
               
                     
                        Priekšlikums par ANO Noteikumu Nr. 75 (L kategorijas transportlīdzekļu riepas) 16. papildinājumu
                     
                  
                  
                     
                        ECE/TRANS/WP.29/2016/55
                     
                  
               
                     
                        Priekšlikums par ANO Noteikumu Nr. 78 (L kategorijas transportlīdzekļu bremžu sistēma) 03. grozījumu sērijas 3. papildinājumu
                     
                  
                  
                     
                        ECE/TRANS/WP.29/2016/56
                     
                     
                        un WP.29-169-03
                     
                  
               
                     
                        Priekšlikums par ANO Noteikumu Nr. 79 (Stūres iekārta) 01. grozījumu sērijas 5. papildinājumu
                     
                  
                  
                     
                        ECE/TRANS/WP.29/2016/57
                     
                  
               
                     
                        Priekšlikums par ANO Noteikumu Nr. 83 (M1 un N1 kategorijas transportlīdzekļu emisijas) 06. grozījumu sērijas 7. papildinājumu
                     
                  
                  
                     
                        ECE/TRANS/WP.29/2016/42
                     
                  
               
                     
                        Priekšlikums par ANO Noteikumu Nr. 83 (M1 un N1 kategorijas transportlīdzekļu emisijas) 07. grozījumu sērijas 3. papildinājumu
                     
                  
                  
                     
                        ECE/TRANS/WP.29/2016/43
                     
                  
               
                     
                        Priekšlikums par ANO Noteikumu Nr. 90 (Bremžu sistēmas rezerves daļas) 02. grozījumu sērijas 3. papildinājumu
                     
                  
                  
                     
                        ECE/TRANS/WP.29/2016/58
                     
                  
               
                     
                        Priekšlikums par ANO Noteikumu Nr. 106 (Lauksaimniecības transportlīdzekļu riepas) 14. papildinājumu
                     
                  
                  
                     
                        ECE/TRANS/WP.29/2016/59
                     
                     
                  
               
                     
                        Priekšlikums par ANO Noteikumu Nr. 113 (Galvenie lukturi ar simetrisku tuvo gaismu) 01. grozījumu sērijas 6. papildinājumu
                     
                  
                  
                     
                        ECE/TRANS/WP.29/2016/74
                     
                  
               
                     
                        Priekšlikums par ANO Noteikumu Nr. 115 (LPG un CNG modifikācijas sistēmas) sākotnējās redakcijas 7. papildinājumu
                     
                  
                  
                     
                        ECE/TRANS/WP.29/2016/44
                     
                  
               
                     
                        Priekšlikums par ANO Noteikumu Nr. 117 (Riepas, rites pretestība, rites troksnis un saķere ar slapju virsmu) 02. grozījumu sērijas 9. papildinājumu
                     
                  
                  
                     
                        ECE/TRANS/WP.29/2016/60
                     
                  
               
                     
                        Priekšlikums par ANO Noteikumu Nr. 129 (Uzlabotās bērnu ierobežotājsistēmas (ECRS)) 01. grozījumu sēriju
                     
                  
                  
                     
                        ECE/TRANS/WP.29/2016/38
                     
                  
               
                     
                        Priekšlikums par ANO Noteikumu Nr. 134 (Ūdeņraža un degvielas elementu transportlīdzekļi (HFCV)) 2. papildinājumu
                     
                  
                  
                     
                        ECE/TRANS/WP.29/2016/39
                     
                  
               
                     
                        Priekšlikums par jauniem ANO Noteikumiem par bremžu palīgsistēmām (BAS)
                     
                  
                  
                     
                        ECE/TRANS/WP.29/2016/61
                     
                  
               
                     
                        Priekšlikums par jauniem ANO Noteikumiem par elektronisko stabilitātes kontroli (ESC)
                     
                  
                  
                     
                        ECE/TRANS/WP.29/2016/62
                     
                  
               
                     
                        Priekšlikums par jauniem ANO Noteikumiem par riepu spiediena kontroles sistēmām (TPMS)
                     
                  
                  
                     
                        ECE/TRANS/WP.29/2016/63
                     
                  
               
                     
                        Priekšlikums par jauniem ANO Noteikumiem par riepu uzstādīšanu
                     
                  
                  
                     
                        ECE/TRANS/WP.29/2016/64
                     
                  
               
                     
                  
                  
                     
                  
               
                     
                        Priekšlikums par ANO Vispārējo tehnisko noteikumu (VTN) Nr. 15 (Vieglo transportlīdzekļu vispārējā saskaņotā testa procedūra (WLTP)) 1. grozījumu
                     
                  
                  
                     
                        ECE/TRANS/WP.29/2016/68
                     
                  
               
                     
                        Priekšlikums par ANO Vispārējo tehnisko noteikumu (VTN) Nr. 16 (Riepas) 1. grozījumu
                     
                  
                  
                     
                        ECE/TRANS/WP.29/2016/70
                     
                  
               
                     
                        Priekšlikums par jaunu Īpašo rezolūciju Nr. 2 (S.R.2) par 1998. gada pasaules mēroga nolīguma īstenošanas uzlabojumiem
                     
                  
                  
                     
                        ECE/TRANS/WP.29/2016/65
                     
                  
               
                     
                        Priekšlikums par jauniem ANO Vispārējiem tehniskiem noteikumiem (VTN) par mērījumu procedūru divriteņu vai trīsriteņu mehāniskajiem transportlīdzekļiem attiecībā uz kartergāzu un iztvaikošanas emisijām
                     
                  
                  
                     
                        ECE/TRANS/WP.29/2016/66